Document ID: 32008D0685

ODLOČBA KOMISIJE
z dne 20. avgusta 2008
o spremembi Priloge k Direktivi Sveta 90/424/ES glede spomladanske viremije pri krapih (SVC)
(notificirano pod dokumentarno številko C(2008) 4401)
(Besedilo velja za EGP)
(2008/685/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropskih skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti drugega pododstavka člena 24(1) Odločbe,
ob upoštevanju naslednjega:
(1)
Odločba 90/424/EGS določa postopke, ki urejajo finančni prispevek Skupnosti za nacionalne programe izkoreninjenja, nadzora in spremljanja živalskih bolezni in zoonoz, naštetih v Prilogi k navedeni odločbi.
(2)
Odločba 90/424/EGS, kakor je bila spremenjena z Odločbo Sveta 2006/782/ES (2), vključuje spomladansko viremijo pri krapih (SVC) v seznam bolezni, v zvezi s katerimi so države članice lahko upravičene do finančnega prispevka Skupnosti za nacionalne programe izkoreninjenja.
(3)
Za vodne živali bi države članice morale biti upravičene do finančnega prispevka Skupnosti za nacionalne programe izkoreninjenja samo v zvezi z neeksotičnimi boleznimi, ki so navedene v delu II Priloge IV Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (3). Navedena direktiva se uporablja od 1. avgusta 2008.
(4)
V Direktivi 2006/88/ES, kakor je bila spremenjena z Direktivo Komisije 2008/53/ES, spomladanska viremija pri krapih (SVC) ni več navedena v delu II Priloge IV, saj bi bili stroški v zvezi z ukrepi izkoreninjenja navedene bolezni nesorazmerni z gospodarsko škodo, ki jo bolezen povzroča.
(5)
Zato je primerno navedeno bolezen odstraniti s seznama živalskih bolezni in zoonoz v Prilogi k Odločbi 90/424/EGS.
(6)
Prilogo k Odločbi 90/424/EGS je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 90/424/EGS se nadomesti z besedilom v Prilogi k tej odločbi.
Člen 2
Ta odločba se uporablja od 1. septembra 2008.
Člen 3
Ta odločba je naslovljena na države članice.
V Bruslju, 20. avgusta 2008

Labels: 0
15
6